EkBass/fiwiki-20250220-pages-articles huggingface dataset:
52 Europa

52 Europa on 303 km:n läpimittainen epäsäännöllisen muotoinen asteroidi, joka kiertää Aurinkoa keskimäärin 3,10 AU:n päässä Marsin ja Jupiterin välisellä pääasteroidivyöhykkeellä. Europan löysi H. Goldschmidt vuonna 1858. Nimensä pikkuplaneetta sai kreikkalaisen mytologian Europan mukaan. Tätä asteroidia ei tule sekoittaa yhteen Jupiterin suurista kuista. Europa on asteroidivyöhykkeen kuudenneksi massiivisin pikkuplaneetta. Se on myös kooltaan yksi suurimmista. Europa on C-tyypin asteroidi, jonka vuorokausi eli pyörähdysaika on noin 5,63 tuntia. == Kuvia == ==Muita pikkuplaneettoja, joilla on sama nimi kuin Jupiterin kuilla== *9 Metis *85 Io *113 Amalthea *204 Kallisto *1036 Ganymed ==Lähteet== *JPL Small-Body Database Browser: 52 Europa * *Discovery Circumstances: Numbered Minor Planets (1)-(5000): Minor Planet Center *Photometry and models of selected main belt asteroids *Recent Asteroid Mass Determinations: maintained by Jim Baer, last updated 27 December 2009 *U.S. Naval Observatory Ephemerides of the Largest Asteroids Luokka:Päävyöhykkeen asteroidit
SMFR

SM-Fetisisti Ryhmä ry (Sadomasokismi-fetisistiryhmä) on vuonna 1996 perustettu helsinkiläinen yhdistys, jonka toiminnan tarkoituksena on jakaa tietoa sadomasokismista ja fetisismistä, vaikuttaa yhteiskunnallisesti monimuotoisen seksuaalikulttuurin puolesta sekä järjestää tapaamismahdollisuuksia (klubeja, bileitä, yms.) BDSM:stä ja fetisseistä kiinnostuneille aikuisille. SMFR piti ensimmäisen virallisen kokouksensa vuonna 1997, jolloin päätettiin rekisteröitymisestä ja nimestä. Sitä ennen kokoontumiset olivat vapaamuotoisia. SMFR tekee yhteistyötä muiden alan yhdistysten kanssa (mm. Bizarre Club) ja järjestää bussikuljetuksia näiden tapahtumiin. SMFR:n tapahtumissa noudatetaan käytösetikettiä, joka kieltää esimerkiksi toisten koskemisen ilman heidän lupaansa. Yhdistys voitti Vuoden kinkytekopalkinnon vuonna 2016. == Lähteet == * === Viitteet === Luokka:BDSM Luokka:Suomalaiset järjestöt Luokka:Seksuaalipolitiikka
Scottin piirikunta

Scottin piirikunta () on usean Yhdysvaltojen piirikunnan nimi: *Scottin piirikunta, Arkansas *Scottin piirikunta, Illinois *Scottin piirikunta, Indiana *Scottin piirikunta, Iowa *Scottin piirikunta, Kansas *Scottin piirikunta, Kentucky *Scottin piirikunta, Minnesota *Scottin piirikunta, Mississippi *Scottin piirikunta, Missouri *Scottin piirikunta, Tennessee *Scottin piirikunta, Virginia.
Charles Cecil

Charles Harkness Cecil (s. 1945 Kansas City, Missouri) on yhdysvaltalainen, Italian Firenzessä asuva ja maalaava taidemaalari. Hänen aiheensa ovat usein figuratiivisia ja hän maalaa ainoastaan elävästä mallista. Cecil toimii oman ateljeekoulunsa Charles H. Cecil Studiosin johtajana. Hän aloitti opintonsa Haverford Collegessa Pennsylvaniassa ja jatkoi lukien taidehistoriaa Yalen yliopistossa. Tämän jälkeen hän siirtyi Robert Hale Ives Gammellin ohjaukseen Fenway Studiosiin Bostoniin ja sitten Richard Lackin ohjaukseen Atelier Lackiin, Minneapolikseen. Opintojen aikana Yhdysvalloissa hän sai tilaisuuden lähteä maalaamaan maisemia Eurooppaan. Ensimmäiseksi hän matkusti Italian kukkuloille erinäisiin kaupunkeihin maalaamaan. Myöhemmin hän asettui pysyvästi Firenzeen. Firenzessä hän teki yhteistyötä Daniel Gravesin kanssa ja piti Studio Cecil-Gravesia nuorille maalareille opettaen historiallisia piirustus- ja maalaustekniikoita. Studio Cecil-Graves oli pieni ja intiimi ateljeeohjelma, jossa kaksi maalaria opetti muutamia maalaamiseen intohimoisesti suhtautuvia oppilaita. Oppilaat olivat turhautuneita nykypäivän taideopetukseen ja halusivat oppia piirtämään ja maalaamaan. Vuonna 1991 Cecil jäi vanhaan Cecil-Graves studion rakennukseen jatkamaan omaa kouluaan (Charles H. Cecil Studios). Daniel Graves perusti Florence Academy of Artin uuteen kohteeseen Firenzeen. ==Aiheesta muualla== *http://www.returntoflorence.com/ *http://www.charlescecilstudios.com/ *http://gottliebstudios.com/Charles_H_Cecil *http://www.travelandleisure.com/articles/master-class-march-2006 Luokka:Yhdysvaltalaiset taidemaalarit Luokka:Vuonna 1945 syntyneet Luokka:Elävät henkilöt
FK Karpaty Lviv

FK Karpaty Lviv on ukrainalainen jalkapalloseura Lvivin kaupungista. Seura on perustettu vuonna 1963. Se pelasi kaikki Ukrainan liigan kaudet Neuvostoliiton hajoamisen jälkeen maansa pääsarjatasolla ennen kuin putosi kauden 2003–2004 jälkeen. Seura kuitenkin nousi takaisin pääsarjatasolle kaudeksi 2006–2007 sijoituttuaan toiseksi korkeimmalla tasolla toiseksi. Ukrainan liigassa sen paras sijoitus on kolmas. Seurassa on kuitenkin päästy myös mestaruuksien makuun, koska se on voittanut Neuvostoliiton cupin vuonna 1969 ja Ukrainan cupin loppuottelussa se oli vuosina 1993 ja 1999. Cupin voittojen seurauksena seura on päässyt osallistumaan sekä Cup-voittajien cupiin, että UEFA Cupiin. Seuran kotistadion Stadion Ukrajina (Ukraina Stadium) on melko suuri ja sinne mahtuu lähes kolmekymmentätuhatta katsojaa. Kotikenttä sijaitsee Lvivin keskustan kaakkoispuolella Halytšin piirissä, ja mitoitukseltaan se on 28 051-paikkainen. Suomalaisille seurasta on tuttu ainakin Edward Anyamkyegh, joka pelaa seinäjokelaisessa Sepsi-78:ssa ja on pelannut myös Kuopion Palloseurassa. == Lähteet== ==Aiheesta muualla== * Seuran sivusto * FCKarpaty.Com.Ua Luokka:Lvivin urheilu Luokka:Ukrainalaiset jalkapalloseurat Luokka:Vuonna 1963 perustetut urheiluseurat
Polemiikki

Polemiikki (kreikan sanasta polemikos (πολεμικός), 'sotaisa, vihamielinen') on julkinen kiista, jota käydään erilaisten tekstien välityksellä. Nykyisin polemiikkia käydään päivälehtien ja mielipidelehtien palstoilla, pamfleteissa, nettikirjoittelussa sekä sosiaalisessa mediassa. Entisaikoihin polemiikkia käytiin lentolehtisten välityksellä. Polemiikin aihe koskee usein uskontoa, politiikkaa tai taidetta. Polemiikissa käytetään usein huumorin ja satiirin keinoja. ==Lähteet== Luokka:Retoriikka
Black-Ash Inheritance

Black-Ash Inheritance on ruotsalaisen melodista death metalia soittavan In Flames -yhtyeen EP vuodelta 1997. EP:n nimi tulee In Flamesin kappaleen ”Dead God in Me” sanoituksesta. EP alun perin julkaistiin esittelemään tulevan Whoracle-albumin sisältöä. EP:n kappaleista ”Gyroscope” julkaistiin myöhemmin Whoraclella. ”Acoustic Medley” on akustinen sovitus kappaleista ”Artifacts of the Black Rain”, ”Dead Eternity” ja ”Jotun”, joista viimeksi mainittu julkaistiin Whoraclella. EP:llä julkaistiin myös liveversio albumin Lunar Strain kappaleesta ”Behind Space”, nyt Anders Fridénin laulamana. Kappale ”Goliaths Disarm Their Davids” sisällytettiin pelin Brütal Legend soundtrackiin. Black-Ash Inheritance julkaistiin vuonna 2007 vinyylinä Night of the Vinyl Dead Recordsilta, rajoitettuna 555 kappaleeseen, ja yhdistettynä The Jester Race -albumiin Nuclear Blastin Reloaded-uudelleenjulkaisussa vuonna 2008. == Kappaleet == #”Goliaths Disarm Their Davids” – 4:54 #”Gyroscope” – 3:26 #”Acoustic Medley” – 2:37 #”Behind Space (Live)” – 3:37 == Kokoonpano == * Anders Fridén – laulu * Jesper Strömblad – soolokitara, akustinen kitara * Glenn Ljungström – rytmikitara * Johan Larsson – basso * Björn Gelotte – rummut == Lähteet == == Aiheesta muualla == * * Luokka:Vuoden 1997 EP:t Luokka:In Flamesin albumit
Kuopion Sirkus

Kuopion Sirkus on lasten ja nuorten sirkustoimintaa opettava ja edistävä yhdistys. Kuopion Sirkus toimii tällä hetkellä Kuopion Männistössä Lahdentaan "Latari" nuorisotalon tiloissa. ==Historiaa== Sirkustoiminta käynnistyi vuonna 1984 ja virallisesti Kuopion Lasten Sirkus r.y. rekisteröitiin 16.2.1986. Nykyään käyttönimenä toimii Kuopion Sirkus. Sirkustoiminta on jatkunut siitä lähtien erilaisilla sirkustaiteen opetuskerhoilla ja esiintymisillä tilatuissa tapahtumissa. Sirkus tuottaa myös itse vuosittain omia esityksiä. Kuopion Sirkus on myös ollut yksi Suomen Nuorisosirkusliiton perustajajäsen. ==Opetus ja kerhot== Pääohjaajana toimii tällä hetkellä sirkustaiteen ohjaaja Emilia Tengvall. Sirkuskerhot toimivat pääsääntöisesti Lahdentaan nuorisotalon tiloissa Kuopiossa. Kuopion Sirkus järjestää myös opetusta tilauksesta niin kouluissa kuin tapahtumissakin. Opetuskerhoja on niin lapsille kuin myös aikuisillekin. ==Esityksiä== Kuopion Sirkus tekee joka vuosi vähintään yhden show'n. Kuopion Sirkukselta voi myös tilata esityksiä erilaisiin tapahtumiin mm. lasten- ja aikuisten juhliin sekä pikkujouluihin. ==Saavutuksia== Kuopion Sirkus on menestynyt valtakunnallisesti erilaisissa taidetapahtumissa. Kunniakirjoja ja tunnustuspalkintoja on tullut taiteilijoille ja myös koko ryhmälle vuosien ajan. Kuopion Sirkuksesta on edennyt harrastajista ammattilaisiksi sirkustaiteilijoiksi monia sirkuksen kasvatteja mm. Jani Suihkonen, Taruelma Heikkinen, Emilia Tengvall, Toni Valta ja Jukka Grönfors. ==Kansainvälisyys== Kuopion Sirkus on vieraillut erilaisilla kokoonpanoilla ulkomailla 1986 lähtien mm. Ruotsissa Ludvikassa ja Gröna Lundissa. Merkittävin vierailu oli Egyptin Kansallissirkuksessa Kairossa. Kuopion Sirkuksella on myös ystävyyssirkuskoulu Venäjällä Pihkovassa. Kuopion Sirkuksen ja Suomen Nuorisosirkusliiton yhteistyössä järjestämä kansainvälinen sirkustaidetapahtuma SirkusSoppa, Kuopiossa 28.7.-2.8.2009. Tapahtuma on yksi Suomen suurimpia sirkustapahtumia. ==Lähteet== * * Kuopion Sirkus - kotisivu * Sirkus Soppa - Suomen suurin sirkustapahtuma Luokka:Suomalaiset sirkukset
Stained

Stained on Imperanonin ensimmäinen studioalbumi vuodelta 2004. Stained-levy tehtiin, kun levy-yhtiönä oli Nuclear Blast. ==Kappaleet== # # # # # # # # # # # == Kokoonpano == * Aleksi Sihvonen – laulu, kitara * Lauri Koskenniemi – kitara * Eki Nurmikari – bassokitara * Jaakko Nylund – rummut * Aleksi Virta – kosketinsoitin === Vierailevat muusikot === * Leonna Aho – laulu (kappale 8) * Pasi Rantanen – laulu (kappale 6) == Arvostelut == * Imperiumi: 7½/10 * Soundi: == Lähteet == == Aiheesta muualla == * * Luokka:Vuoden 2004 esikoisalbumit Luokka:Suomalaiset death metal -albumit
Maria Heiskanen

Maria Heiskanen (s. 21. elokuuta 1970 Kuopio) on suomalainen näyttelijä. == Ura == Heiskasen läpimurtorooli oli ”Minna” ruotsalaisohjaaja Jan Troellin elokuvassa Il Capitano (1991). Heiskanen palkittiin suorituksestaan Chicagon kansainvälisillä elokuvafestivaaleilla. Heiskanen työskenteli Ruotsissa vuosina 1993–2003 sekä elokuvissa että teatterissa. Hänen työpaikkoinaan olivat muun muassa Kungliga Dramatiska Teatern sekä Riksteatern, jossa hän näytteli muun muassa Lars Norénin ohjaamassa versiossa Anton Tšehovin näytelmästä Lokki (2001). Suomessa Heiskanen on esiintynyt muun muassa Aleksi Salmenperän ohjaamassa elokuvassa Miehen työ (2007) sekä Aki Kaurismäen elokuvassa Laitakaupungin valot (2006). Molemmista roolisuorituksistaan Heiskanen oli sivuosaehdokkaana Jussi-palkinnon saajaksi. Heiskanen esittää naispääosaa Jan Troellin ohjaamassa elokuvassa Ikuistetut hetket (2008) (Maria Larssons eviga ögonblick). Tästä roolisuorituksestaan Heiskanen sai Ruotsin arvostetuimman elokuvapalkinnon, Guldbagge-palkinnon, parhaasta naispääosasta. Heiskanen palkittiin roolistaan myös Valladolidin elokuvafestivaaleilla Espanjassa 2008 parhaana naisnäyttelijänä. Heiskanen sai myös Ruotsin TV 4:n Guldsolenin. Ikuistetut hetket oli Ruotsin Oscar-palkintoehdokas 2009. Heiskanen toimii hahmoterapeuttina Helsingissä. == Valikoitu filmografia == Elokuvat Elokuvat Elokuvat Vuosi Elokuva Rooli 1991 Il Capitano Minna 1993 Beck: Kadonnut paloauto 2000 Moa & Malte 2000 10:10 2001 Pilvien syleilyssä/Så vit som en snö 2002 Hus i helvete 2006 Laitakaupungin valot Aila 2007 Miehen työ Katja 2007 Taivas 2008 Jungle of Dreams 2008 Ikuistetut hetket Maria Larsson 2009 Rööperi Marja 2011 Hella W Kerttu Nuorteva 2013 Kerron sinulle kaiken Silva 2014 Aikuisten poika Katri Televisiosarjat Televisiosarjat Televisiosarjat Vuosi Sarjat Rooli 2003 Tusenbröder II – Del 1 2003 Täysin työkykyinen 2004 Kotikatu toimittaja 2005 Yövuoro 2008 Luola 2011 Inget ljus i tunneln Johanna Virtanen 2022 Transport Vakuutustutkija Inkeri Aho == Lähteet == == Aiheesta muualla == * Maria Heiskanen Artistgruppen:ssa * * * Maria Heiskanen on elokuvatähti, josta harva Suomessa tietää mitään – Ja nyt hän lopettaa uransa. Helsingin Sanomat 20.1.2018 (tilaajille) Luokka:Suomalaiset näyttelijät Luokka:Vuonna 1970 syntyneet Luokka:Elävät henkilöt Luokka:Parhaan naispääosan Guldbagge-palkinnon saajat
Frances Rich

Frances Rich (9. tammikuuta 1910, Spokane, Washington – 14. lokakuuta 2007) oli yhdysvaltalainen kuvanveistäjä ja entinen näyttelijä. Rich oli mykkäelokuvien näyttelijä Irene Richin tytär. Hän itse esiintyi 1930-luvun alkupuolella useissa elokuvissa sekä Broadway-näytöksessä Brief Moment. Hän tapasi vuonna 1933 kuvanveistäjä Malvina Hoffmanin ja lähti opiskelemaan hänen johdollaan Pariisiin. Rich tutustui uransa alkuvaiheissa kuvanveistäjä Carl Millesiin, jonka kanssa hän teki pitkäaikaista taiteellista yhteistyötä. Hänen teoksiinsa kuuluvat pronssinen pelikaanipatsas Kalifornian yliopiston Berkeleyn kampuksella sekä Lotte Lehmannin, Margaret Sangerin, Diego Riveran, Alice Stone Blackwellin ja Katharine Hepburnin muotokuvat. Hän eli 97-vuotiaaksi. Luokka:Yhdysvaltalaiset kuvanveistäjät Luokka:Yhdysvaltalaiset näyttelijät Luokka:Vuonna 1910 syntyneet Luokka:Vuonna 2007 kuolleet
Scottin piirikunta (Kansas)

Scottin piirikunta (lyh. SC) on piirikunta Kansasin osavaltiossa Yhdysvalloissa. Vuoden 2000 väestonlaskennan mukaan piirikunnan väkiluku oli 5 120\. Piirikunnan keskus on Scott City, joka on myös piirikunnan ainoa kaupunki. ==Hallinto== Vaikka voimassa oleva Kansasin perustuslakimuutos vuodelta 1986 sallii alkoholipitoisten juomien myynnin, on Scottin piirikunnassa voimassa kielto, jonka mukaan yli 3,2 tilavuusprosenttia alkoholia sisältävien juomien myynti on sallittu ainoastaan alkoholiliikkeissä. Mietoja mallasjuomia voi ostaa elintarvikeliikkeistä. ==Maantiede== Yhdysvaltain väestönlaskentaviraston mukaan piirikunnan pinta- ala on 1 859 neliökilometriä. Pinta-alasta vain 0,02 prosenttia eli noin 0,37 neliökilometriä on vettä. Piirikunta rajoittuu koillisessa Goven piirikuntaan, idässä Lanen piirikuntaan, etelässä Finneyn piirikuntaan, lounaassa Kearnyn piirikuntaan, lännessä Wichitan piirikuntaan ja luoteessa Loganin piirikuntaan. ==Väkiluvun kehitys ja väestö== Vuoden 2000 väestönlaskennan mukaan piirikunnassa asui 5 120 henkeä, 1 435 perhettä ja siellä oli 2 045 taloutta, asukastiheyden ollessa 3 asukasta neliökilometrillä. Piirikunnassa oli tuolloin 2 291 asuinrakennusta, eli keskimäärin 1,23 asuinrakennusta neliökilometriä kohti. Talouksista joka kolmannessa oli alle 18-vuotiaita lapsia, ja avioparit muodostivat 61 prosenttia talouksien määrästä. Perheettömiä talouksia oli lähes kolmannes, 29,8 prosenttia kaikista talouksista. Keskimäärin ruokakuntien koko oli 2,46 asukasta taloutta kohti, ja keskimääräinen perheen koko oli 3,01 henkilöä. ==Kaupungit ja muut asutuskeskukset== ===Kaupungit=== * Scott City, 3 545 asukasta, piirikunnan keskus ===Muut asutuskeskukset=== *Chevron *Grigston *Hutchins *Manning *Modoc *Shallow Water *Tractor ==Townshipit== Scottin piirikunta on jaettu seitsemään townshipiin. Scott City katsotaan näistä erilliseksi, eikä sitä ole luettu mukaan väestönlaskentaan. Lähde: 2000 U.S. Gazetteer. Nimi FIPS- koodi Väkiluku Väestön- tiheys /km² Maa-ala km² Vesiala km² Vesiala % Koordinaatit Beaver 05175 302 1 309 0 ) 0.10% Isbel 34575 110 1 206 0 0 % Keystone 36600 106 1 206 0 0 % Lake 37850 95 0 311 0 0 % Michigan 46175 88 0 308 0 0 % Scott 63575 309 2 202 0 0 % Valley 73125 255 1 311 0 ( 0 % ==Lähteet== *
Granny D

thumb|Granny D (oikealla) ja vuoden 2008 presidenttiehdokas Mike Gravel. Doris ”Granny D” Haddock (24. tammikuuta 1910 – 9. maaliskuuta 2010) oli yhdysvaltalainen liberaali poliittinen aktivisti. Hän tuli tunnetuksi marssittuaan 1. tammikuuta 1999 – 29. helmikuuta 2000 koko manner-Yhdysvaltain halki tukeakseen vaalirahoitusuudistusta. Hän keskeytti protestimarssinsa ainoastaan kerran saadakseen hoitoa nestehukkaan. Granny D aloitti uransa aktivistina jo vuonna 1960 kampanjoimalla miehensä kanssa onnistuneesti Alaskassa suoritetuksi suunniteltuja ydinkokeita vastaan. Pari vetäytyi vuonna 1972 New Hampshiren Dubliniin, missä Granny D:n puoliso myöhemmin kuoli Alzheimer-komplikaatioihin. Granny D sai Yhdysvalloissa huomattavaa julkisuutta protestimarssillaan, joka päättyi hänen saavuttuaan Washingtonin kaupunkiin helmikuussa 2000. Hänelle myönnettiin muun muassa kunnia-arvo Franklin Pierce Collegesta 21. lokakuuta 2002 sekä useiden kaupungien palkintoja. Granny D oli vuonna 2004 demokraattisen puolueen ehdokkaana Yhdysvaltain senaattiin New Hampshiresta, mutta hän hävisi ääniprosentein 66–34 republikaani Judd Greggille. Granny D:n asema naisen keskimmäisenä nimenä virallistettiin 19. elokuuta 2004. Hän tuki avoimesti Mike Gravelin ehdokkuutta Yhdysvaltain presidentinvaaleissa 2008. Hänellä on poika James sekä vuonna 2005 Alzheimerin tautiin kuollut tytär Elizabeth. Luokka:Yhdysvaltalaiset kansalaisaktivistit Luokka:Yhdysvaltalaiset demokraattipoliitikot Luokka:Yli satavuotiaiksi eläneet yhdysvaltalaiset Luokka:Vuonna 1910 syntyneet Luokka:Vuonna 2010 kuolleet
Koodinmurtaja (korttipeli)

Koodinmurtaja on tavallisella 52 kortin pakalla pelattava korttipeli. Pelin voittaja, eli "koodinmurtaja", on pelaaja, joka onnistuu pitämään omat korttinsa piilossa muilta pelin loppuun asti. Pelin alku on lähinnä pelkkää arvailua, mutta pelin edetessä pelaajien kortteja paljastuu helpottaen vastapelaajien korttien selvittämistä. Jo alussa kukin pelaaja tietää, ettei vastapelaajilla voi olla samoja kortteja, kuin itsellä on. ==Alkuvalmistelut== Koodinmurtajaa pelataan 2-4 pelaajan kanssa puolella pakalla (padat ja hertat). Jos pelaajia on useampia tai jos pelistä halutaan pitkäkestoisempi, voidaan pelata koko pakalla. Maksimissaan pelaajia voi olla 8. ==Pelin alku ja kulku== Korttipakan sekoituksen jälkeen jokaiselle pelaajalle jaetaan 4 korttia, joita ei näytetä vastapelaajille. Kortit laitetaan kunkin pelaajan eteen kuvapuoli alaspäin suuruusjärjestykseen niin, että jokainen on selvillä kummassa päässä on suurin ja kummassa pienin kortti. Ässä on tässä pelissä 14, eli suurin luku. Keskenään samanarvoisten korttien arvojärjestys on suurimmasta pienimpään pata ♠ > hertta ♥ > ruutu ♦ > risti♣. Esimerkiksi, jos pelaajalla on ♠7, ♥8, ♥6 ja ♥7, on korttien arvojärjestys seuraava: ♥6 < ♥7 < ♠7 < ♥8. Jäljelle jäävä pakka laitetaan pelialustan keskelle. Jakajasta seuraava nostaa pakan päältä yhden kortin näyttämättä sitä muille ja koettaa arvata jonkin numeron vasemmalla puolellaan istuvan pelaajan korteista. Maata ei tarvitse tietää, pelkän numeron arvaus riittää. Jos arvaus osuu oikeaan, kyseinen kortti käännetään kaikkien näkyville. Arvonsa perusteella paljastetun kortin sijainti rivissä helpottaa loppujen korttien arvaamista. Oikein arvannut pelaaja voi joko jatkaa vuoroaan arvaamalla uudelleen saman pelaajan tai tästä seuraavan pelaajan kortin. Tai hän voi lopettaa vuoronsa laittamalla keskipakasta nostamansa kortin omaan koodiinsa oikealle paikalleen vieläkään näyttämättä sitä muille. Tämän jälkeen vuoro siirtyy vasemmalla puolella istuvalle pelaajalle ja kyseinen pelaaja nostaa pakasta kortin. Jos pelaajan arvaus menee väärin (joko heti alussa tai jatkaessa vuoroaan), joutuu pelaaja laittamaan pakasta nostamansa kortin koodiinsa oikealle paikalleen niin päin, että kaikki näkevät sen, ja vuoro siirtyy seuraavalle. Peli jatkuu näin, kunnes keskellä olevasta pakasta loppuu kortit ja pelaajat joutuvat paljastamaan vieressään istuvien pelaajien kortteja nostamatta itselleen ylimääräistä korttia. Peli loppuu, kunnes vain yhdellä pelaajalla on kortteja piilossa. ==Mainittavaa== Peli on hyvää päättelykyvyn harjoitusta. Pelaaja joutuu miettimään mikä luku sopii paljastettujen lukujen väliin, ja mitä lukuja vastapelaajalla ei voi olla. Huom! Arvausvuorossa oleva pelaaja ei voi laittaa pakasta nostamaansa korttia piiloon koodiinsa, jollei ole arvannut vähintään yhden pelaajan korttia oikein. Pelaaja ei voi myöskään hypätä arvaamaan muiden kortteja arvaamatta oikein heitä edeltäneiden pelaajien kortteja. Luokka:Korttipelit
Tron Øgrim

Tron Øgrim (27. kesäkuuta 1947 – 23. toukokuuta 2007) oli norjalainen poliitikko, kirjailija ja toimittaja. Hän oli keskeisimpiä vaikuttajia Norjan maolaisessa liikkeessä 1960-luvulta 1980-luvulle. Marxilaisen teorian lisäksi Øgrim julkaisi science fictioniä salanimellä Eirik Austey. Øgrim vaikutti vuodesta 1965 lähtien Sosialistisk Folkeparti (SF) -puolueen nuorisojärjestössä Sosialistisk ungdomsforbund (SUF). SUF katkaisi välinsä puolueeseen vuonna 1969 ryhdyttyään tukemaan Mao Zedongin versiota marxismi- leninismistä. Øgrim ajoi järjestössä voimakkaasti tätä maolaista suuntausta. Hän kuului vuodesta 1973 SUF(m-l):n aloitteesta perustetun Arbeidernes kommunistparti (marxist-leninistene) -puolueen (AKP[m-l]) keskusjohtoon vuoteen 1984 asti ja oli sen keskeisimpiä ideologeja. Hän jatkoi Rød Valgallianse -puolueen (nykyisin Rødt) riveissä kuolemaansa asti. Vuosina 1990–2001 Øgrim toimi kolumnistina PC World Norge -lehdessä ja oli Norjankielisen Wikipedian aktiivisia kirjoittajia tammikuusta 2006 kuolemaansa saakka. == Teokset == * Marxismen - vitenskap eller åpenbaringsreligion? (1979) * Den vestlige maoismens sammenbrudd og krisa i AKP (m-l) (1982) * Tyskeren mot Stretermish (1985), nimellä Eirik Austey * Grisen før jul. Harde tider på vei i det rike Vest-Europa (1985) * På sporet etter det ukjente dyret (1990), nimellä Eirik Austey * Fallet (1990), nimellä Eirik Austey * Blått glass (1991), nimellä Eirik Austey * Akersgata og det blodige barnet (1993) * Hilsen til en generasjon av kvikksølv! Løgnaktige spådommer om datarevolusjonen, verden, Norge og deg (1997) * Tron Øgrim treffer 10 sportsgærninger (1998) * Hilsen til en generasjon av kvikksølv! : åssen IT forandrer verden og livet (2000) == Lähteet == Luokka:Norjalaiset kirjailijat Luokka:Norjalaiset poliitikot Luokka:Vuonna 1947 syntyneet Luokka:Vuonna 2007 kuolleet
Jan Troell

Jan Gustaf Troell (s. 23. heinäkuuta 1931 Limhamn, Ruotsi) on ruotsalainen elokuvaohjaaja ja käsikirjoittaja. Troellin ohjaustöihin kuuluvat viisi Oscar- ehdokkuutta saanut Maastamuuttajat (Utvandrarna) ja suomalaisesta kolmoismurhaaja Juha Valjakkalasta kertova Il Capitano. Troellin vakionäyttelijöihin lukeutuu Max von Sydow. ==Ohjaustyöt== *Tässä on elämäsi (Här har du ditt liv, 1966) *Ole dole doff (1968) *Maastamuuttajat (Utvandrarna, 1971) *Raivaajat (Nybyggarna, 1972) *Gamen (1973) *Kohtaaminen erämaassa (Zandy’s Bride, 1974) *Bang! (1977) *Hurrikaani (Hurricane, 1979) *Kotkan lento (Ingenjör Andrées luftfärd, 1982) *Sagolandet (1988) *Il Capitano (1991) *Hamsun (1996) *Jäätynyt maailma (En frusen dröm, 1997) *Från Sverige i tiden (2000) *92,8 MHz – drömmar i söder (2000) *Pilvien syleilyssä (Så vit som en snö, 2001) *Närvarande (2003) *Ikuistetut hetket (Maria Larssons eviga ögonblick, 2008) ==Lähteet== ==Kirjallisuutta== * Bagh, Peter von: ”Valon kuvaaja”, Jan Troellin haastattelu, Filmihullu 4/2013. Luokka:Ruotsalaiset elokuvaohjaajat Luokka:Ruotsalaiset elokuvakäsikirjoittajat Luokka:Jussi-palkinnon saajat Luokka:Vuonna 1931 syntyneet Luokka:Elävät henkilöt
Maeve Binchy

Maeve Binchy (28. toukokuuta 1939Born 1939 as per biography, Maeve Binchy by Piers Dudgeon, Thomas Dunne Books 2013; (hardcover), pp. 4, 280, 302; (ebook) Dalkey, Irlanti – 30. heinäkuuta 2012) oli irlantilainen kirjailija.Maeve Binchy. Encyclopædia Britannica. Viitattu 10.12.2017. Useat hänen romaaninsa kuvaavat jännitteitä irlantilaisen maaseudun ja kaupunkielämän välillä, hahmottavat Irlannin ja Englannin vastakohtia ja tuovat esille irlantilaisen elämänmenon dramaattisia kehitysvaiheita toisesta maailmansodasta lähtien.Blencowe, Annette: Irlantilaiskirjailija Maeve Binchy on kuollut. Yle uutiset 31.7.2012. Viitattu 10.12.2017. Binchy valmistui University Collegesta Dublinista vuonna 1960. Hän toimi opettajana ja The Irish Times -lehdessä toimittajana ennen siirtymistään kirjailijaksi.Fox, Margalite: Maeve Binchy, Writer Who Evoked Ireland, Dies at 72. The New York Times 31.7.2012. Viitattu 10.12.2017.Maeve Binchy. The Guardian 22.7.2008. Viitattu 24.7.2007. Binchy kuoli 30. heinäkuuta 2012 lyhyen aikaa sairastettuaan. == Suomennetut romaanit == * Ei aina käy niin, 1983 (Light a Penny Candle, 1982) * Unelmien kaikuja, 1987 (Echoes, 1985) * Tulikärpästen kesä, 1988 (Firefly Summer, 1987) * Ystävyyden piiri, 1998 (Circle of Friends, 1990); suom. Tiina Ohinmaa * Punapyökin varjossa, 2000 (The Copper Beech, 1992); suom. Liisa Honkasaari * Lasijärvi, 1996 (The Glass Lake, 1994) * Italian illat, 1997 (Evening Class, 1996) * Talo Dublinissa, 1999 (Tara Road, 1998) * Punaisen höyhenen keittiö, 2001 (Scarlet Feather, 2000) * Illallistarinoita, 2004 (Quentins, 2002) * Taverna tähtien alla, 2006 (Nights of Rain and Stars, 2004); suom. Liisa Honkasaari * Valkeiden kukkien lehto, 2007 (Whitethorn Woods, 2006); suom. Liisa Honkasaari * Hopeahäät, 2008 (Silver Wedding, 1988); suom. Liisa Honkasaari * Sydämenasia (Heart and soul, 2009); suom. Irmeli Ruuska * Koko kadun kasvatti (Minding Frankie, 2011); suom. Eva Siikarla * Seitsemän talvista päivää (A Week in Winter, 2012); suom. Päivi Pouttu-Delière == Muut romaanit == * The Lilac Bus, 1984 == Lähteet == == Aiheesta muualla == * Kirjailijan verkkosivut. * Maeve Binchyn muistokirjoitus Helsingin Sanomissa. Luokka:Irlantilaiset kirjailijat Luokka:Vuonna 1939 syntyneet Luokka:Vuonna 2012 kuolleet
Charles H. Cecil Studios

Charles H. Cecil Studios on Firenzessä Italiassa sijaitseva ateljeetyyppinen taidekoulu. Koulua johtaa taidemaalari Charles Cecil. Studio tunnettiin ennen nimellä Cecil-Graves Studios, kunnes Daniel Graves 1991 perusti Florence Academy of Artin ja Cecil studios jäi vanhaan Cecil-Graves Studiosin tiloihin muuttaen nimekseen Charles H. Cecil Studios. ==Filosofiaa== Pääperiaate opetuksessa on elävästä mallista piirtäminen. Charles Cecilin opettamassa sight-size-tekniikkassa malli piirretään, maalataan tai muotoillaan savesta samaan kokoon kuin se nähdään. Teline asetetaan mallin viereen ja astutaan muutama askel taaksepäin merkitylle kohdalle, jossa mittasuhteita vertaillaan. Tämän jälkeen astutaan takaisin telineelle merkitsemään mitat. Oikein ymmärrettynä sight-size ei ole mekaaninen tekniikka vaan tapa nähdä asioita. Monet taiteilijat ovat käyttäneet ja käyttävät yhä tätä tapaa elävästä mallista työskennellessä. Cecil uskoo, että ateljeetraditio on korvaamaton taiteen uudistaja figuratiivisen taiteen kohdalla. ==Opetusohjelma== Ensimmäisenä vuonna piirretään hiilellä antiikin ja renessanssin kipsijäljennösten mukaan. Perustaitojen harjaannuttua kipsien parissa jatketaan elävän mallin tai muotokuvapiirustuksen parissa. Muotokuvapiirustus aloitetaan ensimmäisen vuoden loppupuolella. Anatomian ja kolmiulotteisen muodon opiskelussa oppilaat muovailevat mallia savesta sight-size-tekniikkaa käyttäen. Toisena vuotena keskitytään sight-size-muotokuva- ja figuurimaalaukseen. Opiskeluun kuuluu myös maalauksen materiaalioppia kuten pohjustusta ja öljyvärien hiertämistä. Kolmantena vuonna on suurikokoisten figuurimaalausten ja muotokuva- sekä kuvanveistoprojektien vuoro. Entiset oppilaat palaavat joskus maalaamaan kolmannen vuoden oppilaitten ryhmän kanssa. Oppilaat voivat myös jatkaa neljännelle vuodelle tai palata myöhemmin jatkamaan opintojaan. Koulusta valmistuneita taidemaalareita ovat muiden muassa Nicholas Beer ja Matthew Collins. ==Aiheesta muualla== * Kotisivut Luokka:Italialaiset kuvataideoppilaitokset Luokka:Firenze
Teófilo Yldefonso

|} Teófilo E. Yldefonso (11. marraskuuta 1902 Piddig, Ilocos Norte – 19. kesäkuuta 1942 Capas, Tarlac) oli filippiiniläinen uimari ja olympiamitalisti. viitattu 2.10.2020 == Urheilu-ura == Yldefonso saavutti uransa aikana kaksi olympiapronssia 200 metrin rintauinnissa, vuosina 1928 ja 1932. Uransa aikana Yldefonso tunnettiin lempinimellä ”Ilocanon hai”. Hän oli ensimmäinen filippiiniläinen olympiamitalisti ja on edelleenkin (vuonna 2020) ainoa filippiiniläinen, joka on saavuttanut kaksi olympiamitalia. == Toinen maailmansota == Yldefonso taisteli japanilaisia vastaan toisessa maailmansodassa Bataanissa. Hän selviytyi hengissä Bataanin kuolemanmarssilta, mutta kuoli myöhemmin Capasin keskitysleirillä. Hänen ruumiinsa jäännöksiä ei koskaan löydetty. == Lähteet == Luokka:Filippiiniläiset uimarit Luokka:Filippiiniläiset olympiamitalistit Luokka:Vuonna 1902 syntyneet Luokka:Vuonna 1942 kuolleet
Joanna Hayes

Joanna Hayes (s. 23. joulukuuta 1976) on yhdysvaltalainen yleisurheilija. Hayes voitti 1999 NCAA-mestaruuden 400 metrin aitajuoksussa. Samana vuonna hän valmistui Kalifornian yliopistosta.http://www.usolympicteam.com/26_22400.htm Hän osallistui samana vuonna Sevillan MM-kisoihin, joissa karsiutui 400 metrin aitojen alkuerissä ajalla 55,38. Vuonna 2000 Hayes karsiutui Yhdysvaltain olympiajoukkueesta sijoituttuaan olympiakarsinnoissa 400 metrin aidoissa neljänneksi ja 100 metrin aitajuoksussa viidenneksi. Vuonna 2003 hän voitti 400 metrin aidoissa Pan-Amerikan kisat, Pariisin MM-kisoissa hän karsiutui välierissä. Hayes juoksi Budapestin sisäratojen MM-kisoissa 2004 neljänneksi 60 metrin aidoissa ajalla 7,86. Myöhemmin samana vuonna hän voitti olympiakultaa Ateenan olympialaisissa 100 metrin aidoissa ajalla 12,37. Kauden lopussa hän voitti samassa lajissa IAAF:n yleisurheilufinaalin. Helsingin MM- kisoissa Hayes selvisi 100 metrin aitojen loppukilpailuun, mutta keskeytti.http://www.iaaf.org/WCH05/results/gender=W/discipline=100H/combCode=hash/roundCode=f/index.html Kauden lopussa hän oli IAAF:n yleisurheilufinaalissa kuudes. ==Ennätykset== * 100 metrin juoksu: 11,41 (2004) * 100 metrin aitajuoksu: 12,37 (2004) * 400 metrin aitajuoksu: 54,57 (1999) Lähde: ==Lähteet== Luokka:Yhdysvaltalaiset pika-aitajuoksijat Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiavoittajat Luokka:Vuonna 1976 syntyneet Luokka:Elävät henkilöt
Christianskirkjan

Christianskirkjan on kirkkorakennus Klaksvíkissä, Färsaarilla. Se on valmistunut vuonna 1963. Kirkon on suunnitellut arkkitehti Peter Koch, ja sen lasitaiteesta on vastannut tanskalainen taiteilija Ulrikke Marssen. Kirkon alttaritaulu on peräisin Tanskan Viborgin tuomiokirkosta. Kirkko on nimetty Tanskan kuninkaan Kristian X:n mukaan. Luokka:Färsaarten kirkot Luokka:Kivikirkot
Ranskan perustuslaki (1958)

Ranskan perustuslaki vuodelta 1958 on 4. lokakuuta 1958 hyväksytty Ranskan historian viidennen tasavallan perustuslaki. Sen perusteella on järjestetty tasavallan erilaiset instituutiot ja toimivaltuudet. Perustuslaki pohjaa oikeutensa demokratiaan: kansan hallitus, kansan valtuudella ja kansaa varten. Perustuslaki hyväksyttiin kansanäänestyksessä 28. syyskuuta 1958 suurella äänten enemmistöllä. Enemmistö oli hyvin laaja, jos sitä verrataan neljännen tasavallan perustaneeseen vuoden 1946 kansanäänestykseenVuoden 1958 äänestyksessä lakia kannatti 81,69 % äänestäneistä ja äänestämättä jätti 19,37 % äänioikeutetuista. Vuoden 1946 perustuslaki sai taakseen 53,24 % äänestäneistä ja äänioikeuttaan ei käyttänyt 32,38 % äänioikeutetuista.. Sittemmin perustuslakia on muutettu (vuoden 2009 alkuun mennessä) kaikkiaan kuusitoista kertaa, joka kansalliskokouksen ja senaatin yhteisistunnossa, jota kutsutaan nimellä Congrès, tai suoraan kansalta kysytyn kansanäänestyksen kautta. Perustuslain johdanto viittaa muihin perustavanlaatuisiin teksteihin: Ihmis- ja kansalaisoikeuksien julistukseen, joka annettiin 26. elokuuta 1789, 27. lokakuuta 1946 hyväksytyn perustuslain esipuheeseen sekä vuoden 2004 ympäristöjulistukseen. Nämä tekstit kuten myös tasavallan lakien takaamat perusperiaatteet muodostavat yhdessä Perustuslakikokonaisuuden. Ranskan perustuslakineuvosto (Conseil constitutionnel français) selvittää pyydettäessä kaikkien lakien yhteensopivuuden perustuslain kanssa. Myös jokainen tuomari on velvollinen toteuttamaan perustuslain määräyksiä oikeudenkäytössään. == Lyhyesti == Vuoden 1958 perustuslaki luotiin, koska Ranskan piti päästä Algerian sodasta ja sen erityinen piirre on paluu vahvaan toimeenpanovaltaan. Perustuslain kirjoittamiseen vaikutti erittäin voimakkaasti pääministeri Michel Debré, joka halusi Britannian mallin mukaista vahvaa pääministeriä. Myös kenraali Charles de Gaulle vaikutti voimakkaasti näkemyksillään asiaan, sillä hän halusi tehdä tasavallan presidentistä keskeisen vallankäyttäjän. Viidennen tasavallan perustuslakiin on vaikuttanut voimakkaasti de Gaullen Bayeux’ssa 6. kesäkuuta 1946 pitämä puhe. ==Lähdeviitteet== Luokka:1958 *
Ottaako sydämestä?

Ottaako sydämestä? on vuosina 1995–1996 MTV3:lla esitetty suomalainen televisiosarja. Sarjan on käsikirjoittanut Ilse Rautio ja ohjannut Peppi Kajanne. ==Juoni== Sarja kertoo pienestä terveyskeskuksesta tai lähinnä sen odotushuoneesta. Sairauksista kaiken tietävä Reetta on eläkeikää lähestyvä vanhankansan vastaanottovirkailija, joka vastustaa viimeiseen asti ATK:ta. Hän pitää kaiken järjestyksessä ja käyttää vihkoja potilastietojen ylläpitoon. Reetan maailma järkkyy kun hänen vastaanottopisteeseen tulee tietokone ja hänen pitäisi alkaa käyttää sitä vihkojen sijasta. Terveyskeskukseen siirron saaneella sairaanhoitaja Minnalla ja terveyskeskuksen ainoalla lääkäärilla Manulla on ollut suhde aiemmin ja nyt he päätyvät sattumalta samaan työpaikkaan. ==Näyttelijät== ===Päärooleissa=== *Ritva Valkama - Reetta, vastaanottovirkailija *Satu Silvo - Minna, sairaanhoitaja *Juha Veijonen - Manu, lääkäri ===Muissa rooleissa=== *Marja-Leena Kouki *Sanna-Kaisa Palo *Irina Björklund *Vesa Mäkelä *Seela Sella *Anu Sinisalo *Mikko Kivinen *Titta Jokinen *Risto Kaskilahti *Ilkka Heiskanen *Jussi Lampi *Sari Siikander ==Jaksoluettelo== Jakso Nimi Ensiesitys Uusinta 1\. Äiti, katso poikasi! 11.04.1995 07.01.1999 2\. Kuoleman kielissä 18.04.1995 08.01.1999 3\. Yhden yön hinta 25.04.1995 11.01.1999 4\. Työtaistelu 02.05.1995 12.01.1999 5\. Kilpakosijoita 09.05.1995 13.01.1999 6\. Miljoona ruusua 16.05.1995 14.01.1999 7\. Mistä löydät sä ystävän 23.05.1995 15.01.1999 8\. Ruoska viuhuu 30.05.1995 18.01.1999 9\. Flunssaepidemia 1996 19.01.1999 10\. Suku on pahin 1996 20.01.1999 11\. Herran haltuun 1996 21.01.1999 12\. Totuuden hetkiä 1996 22.01.1999 Luokka:1990-luvun suomalaiset komediasarjat Luokka:1990-luvun tilannekomediat Luokka:Suomalaiset sairaalasarjat
Koiramäki (Särkänniemi)

Koiramäki (vuoteen 2012 asti Lasten Eläintarha) on Tampereella Särkänniemen huvipuistossa sijaitseva teemapuistoalue, joka perustuu Mauri Kunnaksen luoman Koiramäki-kirjasarjan ympärille. Alueella toimi aikaisemmin Lasten Eläintarha, jonka eläimet ovat nykyään Koiramäessä. Alue uudistettiin kesäkaudeksi 2013 nykyiseen muotoonsa Koiramäeksi. Särkänniemi on ilmoittanut uudistuksen hinnaksi yli 5 miljoonaa euroa. == Historia == Lasten Eläintarha avattiin vuonna 1970, jolloin sen eläinten lukumäärä oli melko vähäinen. Vuonna 2012 eli viimeisenä toimintavuotena Lasten eläintarhassa sekä nykyisin Koiramäessä asusteli ja asustelee noin 30 eri eläinlajia ja yhteensä 200 eläinyksilöä. == Koiramäki == Alue on suunniteltu etenkin lapsiperheille, ja sieltä löytyy muun muassa Koiramäen kaupunki, maatila, talli ja Drakkulan linna sekä kauppoja. Koiramäessä ei kuitenkaan ole varsinaisia huvilaitteita. Koiramäen taustalla on ollut toiminnallisuuden ja yhdessätekemisen hakeminen. Suunnittelutyöt kestivät kolme vuotta, ja rakentaminen maksoi yli 5 miljoonaa euroa. Se on Särkänniemen suurin investointi 2000-luvulla. Koiramäkeä on ollut suunnittelemassa Särkänniemen työntekijöistä koostuva oma työryhmä, amerikkalainen Bruce D. Robinson Design Group, Mauri Kunnaksen edustajana suunnittelussa Leena Carelse sekä arkkitehti- ja pääsuunnittelusta vastaamassa tamperelainen arkkitehtikonttori Petri Pussinen Oy. == Eläinlajit == * Ponit * Aasit * Alpakat * Koiranpennut * Vuohet * Vasikat * Lampaat * Siat * Minipossut * Mikropossut * Kanit * Marsut * Luppakorvakanit * Jättikanit * Maaoravat * Kilpikonnat * Linnut, monta eri lajia == Uutuudet == * Alpakat vuonna 2004 * Alpakoiden varsat: Sancho 2005, Yacco 2006, Yasmi 2008, Jade 2009, Janette 2011 ja Sandra 2012 * Jättikanit ja muuli sekä leikkimökit 2008 * Chabo- ja orpington-kanat 2009 * Maaoravat ja viiriäiset 2010 * Maatiaiseläimet 2011: Suomenlampaat, kainuunharmaslampaat, kyyttölehmät ja maatiaiskanat * Mikropossut Maisa ja Pipsa vuonna 2012 * Koiramäki-uudistus 2013 * Villasika Maurix 2013 == Lähteet == * Särkänniemi.fi * Särkkis | Lystiä ja menoa ympäri vuoden * Lasten Eläintarha avautuu äitienpäiväviikonloppuna la 9.5.2009 * Plaza: Särkänniemen Lasten Eläintarha * Turisti-info: Särkänniemen Lasten eläintarha === Viitteet === == Aiheesta muualla == * Teijan Eläinsivut Luokka:Suomen eläintarhat Luokka:Särkänniemi
87 Sylvia

87 Sylvia on Marsin ja Jupiterin välisen asteroidivyöhykkeen yksi suurimmista asteroideista, läpimitaltaan 280 ja pituudeltaan 380 kilometriä. Se kuuluu Cybele-ryhmään. Sylvia kiertää itsensä ympäri 5 tunnissa ja 11 minuutissa. Sylvialta on löydetty kaksi kuuta, Romulus ja Remus. == Sylvian kuut == Sylvian Romulus on läpimitaltaan 18 kilometriä ja kiertää Sylviaa 3,6496±0,0007 päivän eli 87,6 tunnin kiertoajalla. Remuksen läpimitta on noin 7 km ja yksi kierros vie 1,3788±0,0007 päivää eli 33 tuntia. == Lähteet == == Aiheesta muualla == *Pogson, N. R. (1866), Minor Planet (87) Sylvia, Monthly Notices of the Royal Astronomical Society, Vol. 26, p. 311 (June 1866) *Rubble-Pile Minor Planet Sylvia and Her Twins (ESO news release, August 2005) Includes images and artists impressions *Adaptive Optics System Reveals New Asteroidal Satellite (SpaceDaily.com, March 2001) Includes a discovery image. *IAUC 7588, reporting discovery of S/2001 (87) 1 *IAUC 7590, confirming the discovery *IAUC 8582, reporting discovery of S/2004 (87) 1 and naming Romulus and Remus *Shape model derived from lightcurve (on page 19) Luokka:Päävyöhykkeen asteroidit
Lester Brown

Lester R. Brown (s. 1934) on yhdysvaltalainen ympäristöasiantuntija. Hän johtaa perustamaansa Earth Policy -instituuttia. Vuonna 1974 hän perusti Washington D.C:ssä Yhdysvalloissa toimivan sitoutumattoman tutkimusorganisaation, Worldwatch-instituutin, joka toimii kestävän kehityksen ja sosiaalisen oikeudenmukaisuuden puolesta. Worldwatch-instituutti on julkaissut Maailman tila -raportteja vuodesta 1975 lähtien. Brown ajaa kestävää kehitystä, jota hän on käsitellyt kymmenissä kirjoissaan. Hän on yksi laajalevikkisimmistä tietokirjailijoista, sillä hänen teoksiaan on käännetty yli 40 kielelle. The Washington Postin mukaan hän lukeutuu 50 vaikutusvaltaisimman ajattelijan joukkoon. Brownin tuotannosta on suomennettu Elämän merkit. Maapallon ympäristötilastot (1993) sekä vuosittaiset Maailman tila – Worldwatch Institute raportit kehityksestä kohti kestävää yhteiskuntaa. ==Tuotantoa== *Man, Land and Food (1963) *Increasing World Food Output (1965) *Seeds of Change (1970) *Man and His Environment: Food (with Gail Finsterbusch) (1972) *World Without Borders (1972) *In the Human Interest (1974) *By Bread Alone (with Erik Eckholm) (1974) *The Twenty-Ninth Day (1978) *Running on Empty (with Colin Norman & Christopher Flavin) (1979) *Building a Sustainable Society (1981) *State of the World (with others) (1984-2001) *Vital Signs (with others) (1992-2001) *Eko Keizai Kakumei: Environmental Trends Reshaping The Global Economy (1998) (in Japanese) *Saving the Planet: How to Shape an Environmentally Sustainable Global Economy (1992) *Full House: Reassessing the Earth's Population Carrying Capacity (1995) *Who Will Feed China?: Wake-Up Call for a Small Planet (1995) *Tough Choices: Facing the Challenge of Food Scarcity (1996) *Beyond Malthus: Nineteen Dimensions of the Population Challenge (with Gary Gardner and Brian Halweil) (1999) *Eco- Economy: Building an Economy for the Earth (2001) *Plan B: Rescuing a Planet Under Stress and a Civilization in Trouble (2003) *Outgrowing the Earth: The Food Security Challenge in an Age of Falling Water Tables and Rising Temperatures (2004) *Plan B 2.0: Rescuing a Planet Under Stress and a Civilization in Trouble (2006). *Maailman tila 2007 : urbaani tulevaisuutemme : raportti kehityksestä kohti kestävää yhteiskuntaa / Worldwatch-instituutti ; Molly O'Meara Sheehan, hankkeen johtaja ; Linda Starke, toimittaja ; suomenkielisen laitoksen vastaava toimittaja: Kati Pitkänen. Helsinki : Gaudeamus (2007) ==Aiheesta muualla== *Earth Policy Institute *Worldwatch Institute *Mumbaista Pudasjärvelle, Suomen Kuvalehti 16.2.2007 Luokka:Ympäristönsuojelu Luokka:Yhdysvaltalaiset tieteilijät Luokka:Vuonna 1934 syntyneet Luokka:Elävät henkilöt
Kolhon rautatieasema

Kolhon rautatieasema on rautatieasema Mänttä-Vilppulassa, Kolhon kylässä. Se on yksi alkuperäisistä rataosan varrella sijaitsevista asemista. Se rakennettiin pysäkiksi vuosina 1881–1883, mutta laajennettiin nykyiseen asuunsa vuonna 1900 arkkitehti Bruno Granholmin piirustusten mukaisesti. Asemarakennuksen lisäksi alueella on vanhoja rautatieläisten asuin- ja talousrakennuksia sekä tavaramakasiini.Museovirasto: Valtakunnallisesti merkittävät kulttuurihistorialliset ympäristöt 1993, http://www.nba.fi/rky1993/kohde675.htm Kolhon sivuraiteet ja vaihteet purettiin syyskuussa 2020. Museovirasto on luokitellut Kolhon ja Vilppulan asema-alueet valtakunnallisesti merkittäväksi rakennetuksi kulttuuriympäristöksi. Asemalla pysähtyvät Tampereen ja Keuruun väliset taajamajunat. Yksi vuoropari jatkaa Jyväskylään. Maanantaista lauantaihin asemalla pysähtyy neljä junaa suuntaansa ja sunnuntaisin kolme junaa suuntaansa. Kolhon rautatieasemaa on käytetty kirjailija Juhani Ahon romaanin Rautatie kuvituksena. Teoksen kuvittaja taidemaalari Eero Järnefelt vietti silloin aikaansa Kolhossa ja käytti töissään mallina paikallisia aiheita. Teoksen tapahtumat sijoittuvat Lapinlahden rautatieasemalle, jota ei silloin vielä ollut olemassa, koska rataakaan ei kulkenut Lapinlahdelle asti.Maija- Stiina Roine: Kolhon kylän kylähistoria, http://www.kolumbus.fi/maija- stiina.roine/ Henkilöliikenne Kolhossa lakkautettiin 27. toukokuuta 1990, mutta se avattiin uudelleen 3. kesäkuuta 2007. Avausta edelsi laaja selvitystyö matkustajalaiturin sijaintipaikasta. Ratahallintokeskuksen ja Vilppulan kunnan tavoitteena oli sijoittaa uusi asema matkustajavirtojen kannalta mahdollisimman keskeiselle paikalle, mutta eri vaihtoehdot jouduttiin hylkäämään radan kaarevuuden ja kallistusten vuoksi. Selvitystyö eteni pisimmälle ravintola Koloradon lähistöllä sijaitsevasta paikasta, mutta 400 000 euroon nousseet toteuttamiskustannukset olisivat olleet liian korkeat. Suunnitelmia muuttamalla kustannukset olisi saatu laskemaan 260 000 euroon, mutta summa olisi edelleen ylittänyt rakentamiseen käytettävissä olleet määrärahat. Vilppulan kunnanhallitus päätti 5. toukokuuta 2007 matkustajalaiturin sijaintipaikaksi nykyisen Kolhon rautatieaseman, jonka asemalaiturin ja paikoitusalueen kunnostamisen henkilöliikenteen tarpeita vastaaviksi arvioitiin maksavan 90 000 euroa. Paikka oli lopulta edullisin tarjolla olleista vaihtoehdoista.Vilppulan kunnanhallituksen pöytäkirja 7.5.2007, http://www.vilppula.fi/poytakirjat/Hallitus/070507.htm == Lähteet == Luokka:Pirkanmaan henkilöliikenteen rautatieliikennepaikat Luokka:Mänttä- Vilppulan rakennukset ja rakennelmat Luokka:Mänttä-Vilppulan liikenne Luokka:Bruno Granholmin suunnittelemat rakennukset Luokka:Vilppula Luokka:Suomen 1880-luvulla rakennetut rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa
624 Hektor

624 Hektor on suurin Jupiterin radalla kiertävistä troijalaisista asteroideista. Se on nimetty Troijan sodan sankarin mukaan. Se majailee Lagrangen pisteessä L4, toki huojuen paikallaan "kreikkalaisten" troijalaisten joukossa, vaikka Hektor taistelikin Troijan sodassa Troijan puolella. Sen koko on 370 × 200 km, ja se on muodoltaan kahdesta pallosta koostuva, todennäköisimmin tyypillinen kaksoisasteroidi, jonka osapuolet koskettavat toisiaan. Hektor on tummaa, punartavaa asteroidityyppiä D. Hektorilla on kuu S/2006 (624) Hektor 1, joka on 1 000 km:n päässä ja 15 km:n läpimittainen. Sattumalta myös 617 Patrocluksella on kiertolainen nimeltä Menoetius. Kuten Hektor, myös Patroclus on nimetty väärään paikkaan, sillä se on troijalaisena sankarina kreikkalaisten troijalaisten asteroidien joukossa. ==Lähteet== *IAU circular 8732 – discovery of S/2006 (624)1 *Satellites and Companions of Minor Planets *JPL Small-Body Database Browser: 624 Hektor (1907 XM) *(624) Hektor and S/2006 (624) 1 *Discovery Circumstances: Numbered Minor Planets (1)-(5000): Minor Planet Center Luokka: Jupiterin troijalaiset
Meeri

Meeri on suomalainen naisen etunimi. Meeri on suomalaisversio englannin Marysta, joka puolestaan juontaa latinan Mariasta ja edelleen kreikan Mariamista tai Mariasta. Kreikan nimien taustalla taas on heprean Miryam. Miryamin merkitystä ei tunneta varmasti. Mahdollisia merkityksiä ovat "katkeruuden meri", "kapinallisuus" ja "toivottu lapsi". Luultavimmin nimi on kuitenkin tullut hepreaan egyptistä, missä mry merkitsi rakastettua ja mr rakkautta. Vuoden 2019 loppuun mennessä Suomessa on Digi- ja väestötietoviraston tietojen mukaan rekisteröity 10 792 Meeri-nimen saanutta naista. == Tunnettuja Meerejä == * Meeri Bodelid (s. 1943), ruotsinsuomalainen maastohiihtäjä, pyöräilijä, triathlonisti ja kestävyysjuoksija * Meeri Hakala (1922–1994), näytelmäkirjailija * Meeri Kalavainen (1918–2010), SDP:n kansanedustaja ja ministeri * Meeri Koutaniemi (s. 1987), valokuvaaja * Meeri Peimola, laulaja * Meeri Räisänen (s. 1989), jääkiekkomaalivahti ja olympiamitalisti * Meeri Saari (1925–2018), kuulantyöntäjä ja kiekonheittäjä * Meeri Saarsalmi (1923–2007), liiketaloustieteen ja markkinoinnin professori * Meeri Torvinen (1933–2018), taidemaalari ja -graafikko ==Kulkuneuvoja== * Ttr eli Meeri, Mermecin valmistama radantarkastusvaunu ==Kuvitteellisia Meerejä== * Meeri, Kasevan samannimisessä kappaleessa * Meeri, kaniini animaatiosarjassa Max ja Meeri * Meeri, sivuhenkilö lasten piirretyssä sarjassa Lloyd in space * Meeri Holvi, Lea Joutsenon esittämä sisustusarkkitehti elokuvassa Vuokrasulhanen * Sirkusperheen Meeri, Miljoonasateen samannimisessä kappaleessa albumilla Stupido Groove * Meeri-hiiri Tuhkimo II elokuvassa * Meeri Metsähiiri, yksi suvisaarelaisista Aila Nissisen kirjassa Myyrä Matikaisen malliauto ==Lähteet== Luokka:Etunimet
Britannian Grand Prix 2002

Britannian Grand Prix 2002 oli Formula 1 -sarjan kauden kymmenes osakilpailu, joka järjestettiin 7. heinäkuuta 2002 Silverstone Circuitilla Englannin Silverstonessa. Alex Yoong karsiutui kilpailusta 107% säännön takia. Kilpailun voitti Ferrarin Michael Schumacher. ==Tulokset== Sija Nro Kuljettaja Talli Kierrokset Aika/Keskeytys Lähtöruutu Pisteet 1\. 1 Michael Schumacher Ferrari 60 1:31:45.015 s 3 10 2\. 2 Rubens Barrichello Ferrari 60 +14.578 s 2 6 3\. 6 Juan Pablo Montoya Williams-BMW 60 +31.661 s 1 4 4\. 11 Jacques Villeneuve BAR-Honda 59 +1 krs 9 3 5\. 12 Olivier Panis BAR-Honda 59 +1 krs 13 2 6\. 7 Nick Heidfeld Sauber-Petronas 59 +1 krs 10 1 7\. 9 Giancarlo Fisichella Jordan-Honda 59 +1 krs 17 8\. 5 Ralf Schumacher Williams-BMW 59 +1 krs 4 9\. 8 Felipe Massa Sauber-Petronas 59 +1 krs 11 10\. 3 David Coulthard McLaren-Mercedes 58 +2 krs 6 11\. 17 Pedro de la Rosa Jaguar-Cosworth 58 +2 krs 21 12\. 15 Jenson Button Renault 54 Rengas 12 Kesk. 10 Takuma Satō Jordan-Honda 50 Moottori 14 Kesk. 4 Kimi Räikkönen McLaren-Mercedes 44 Moottori 5 Kesk. 14 Jarno Trulli Renault 29 Sähkövika 7 Kesk. 21 Enrique Bernoldi Arrows-Cosworth 28 Ohjaustehostin 18 Kesk. 16 Eddie Irvine Jaguar- Cosworth 23 Pyörähdys 19 Kesk. 20 Heinz-Harald Frentzen Arrows-Cosworth 20 Moottori 16 Kesk. 24 Mika Salo Toyota 15 Vetoakseli 8 Kesk. 23 Mark Webber Minardi-Asiatech 9 Kytkin 20 Kesk. 25 Allan McNish Toyota 0 Kytkin 15 DNQ 22 Alex Yoong Minardi-Asiatech == Muuta == *Michael Schumacherin 60. voitto. == Lähteet == Britannian GP 2002 F1-ruutu == Viitteet == Luokka:Formula 1 -kausi 2002 Luokka:Britannian Grand Prix